wickkiey/tamil-wikipedia-chunked huggingface dataset:
# சுல்தான்பேட்டை தோப்பு போர்

## முன்னுரை

1792 ஏப்ரல் 3 ஆம் தேதி, பிரிட்டிசு படை ஸ்ரீரங்கப்பட்டணத்திற்கு அருகில் முகாமிட்டது. ஆங்கிலேய இராணுவத் தளபதி அபெர்கிராம்பி என்பவர் தீவின் தென்மேற்குப் பகுதியில் முகாமிட்டு அந்த இடத்தை முற்றுகையிடத் தயாரானார்.  
கார்ன்வாலிஸ் பிரபு ஸ்ரீரங்கப்பட்டணத்தை முற்றுகையிட்டதிலிருந்து (1792) கோட்டைகளை வலுப்படுத்துவதில் சுல்தான் மிகுந்த கவனம் செலுத்தினார். ஆனால், கோட்டையின் வடமேற்கு பகுதியில் அவர் அமைத்திருந்த ஒரு இராணுவ நிலையைத் தவிர, அவரது கவனம் முக்கியமாக தெற்கு மற்றும் கிழக்கு பக்கங்களுக்கு திரும்பியது.  
காவிரி ஆற்றின் மேற்குப் பகுதியில் அமைத்திருந்த பாதுகாப்புப் பணிகள் அவ்வளவு வலுவாக இல்லை. இருப்பினும் அவை இரட்டை சுவர் மற்றும் பள்ளத்தால் பாதுகாக்கப்பட்டிருந்தன. பிரிட்டிசு இராணுவத்தை தடுக்க ஆழமான அகழி வெட்டப்பட்டது. சில கிராமங்கள் காலி செய்யப்பட்டன. மேலும் பல தோப்புகள் பாக்கு மரங்கள் மற்றும் கோகோ மரங்கள் போன்றவை திப்புவின் இராணுவத்திற்கு பாதுகாப்பு அளித்தன. 1,700 கெஜம் (1,600 மீ) தூரத்திற்குள், சுல்தான்பேட்டை என்ற இடத்தில் அமைந்திருந்த மரங்களால் சூழப்பட்ட தோப்பு திப்புவின் வீரர்களுக்கு பாதுகாப்பை வழங்கியது. இது பிரிட்டிசாரை மிகவும் எரிச்சலூட்டியது.  
தளபதி பெயர்ட் இந்த தோப்பைத் அழித்து எதிரிகளை வெளியேற்றுமாறு பணிக்கப்பட்டார். ஆனால் ஏப்ரல் 4 மற்றும் 5 அன்று இரவு நேரத்தில் அவர் தோப்பை அடைந்தபோது அந்த இடத்தில் எவரும் இல்லாதைக் கண்டார்.
# சுல்தான்பேட்டை தோப்பு போர்

## போர்

பகலில், மைசூர் துருப்புக்கள் இந்த நிலையை மீண்டும் கைப்பற்றின. எனவே அவற்றை வெளியேற்றுவது பிரிட்டிசு இராணுவத்திற்கு முற்றிலும் அவசியமாக இருந்ததால், ஏப்ரல் 5 ஆம் தேதி மாலையில் கர்னல் ஷே, மற்றும் கர்னல் வெல்லஸ்லி ஆகிய இருவரின் கீழும் படைகள் முற்றுகையிட்டு திப்புவின் படைகளைத் தாக்கினர்.  
வெல்லஸ்லியின் தலைமையில் கீழ் நான்கு படைப்பிரிவுகளுடனான இரண்டாவது தாக்குதல் ஏப்ரல் 6 காலை காலையில் தோப்பைக் கைப்பற்றுவதில் வெற்றி பெற்றது. இந்த வெற்றி பிரிட்டிசு படைகள் ஸ்ரீரங்கப்பட்டணத்திற்குள் முன்னேற அனுமதித்தது மேலும் தளபதி ஹாரிசு தனது முற்றுகை நடவடிக்கைகளை தொடர முடிந்தது. இராணுவம் ஏப்ரல் 7 அன்று அதன் இறுதி நிலையை எடுத்தது.
# த. மாதவ ராவ்

**ராஜா சர் தஞ்சாவூர் மாதவ ராவ் (Raja Sir Tanjore Madhava Rao)** (1828 நவம்பர் 20 - 1891 ஏப்ரல் 4 ) மேலும் **சர் மாதவ ராவ் தஞ்சாவூர்காரர்** அல்லது வெறுமனே **மாதவராவ் தஞ்சாவூர்காரர்** எனப்படும், இவர் ஓர் இந்திய இராஜதந்திரியும், அரசு ஊழியரும், நிர்வாகியும் மற்றும் அரசியல்வாதியும் ஆவார். மேலும் இவர் 1857 முதல் 1872 வரை திருவிதாங்கூரின் திவானாகவும், 1873 முதல் 1875 வரை இந்தோரின் திவானாகவும் மற்றும் 1875 முதல் 1882 வரை பரோடாவின் திவானாகவும் பணியாற்றியுள்ளார். இவர், திருவிதாங்கூர் முன்னாள் திவானான ஆர். வெங்கட ராவ் என்பவரது மருமகனும் இரங்கா ராவ் என்பவரது மகனும் ஆவார்.  
மாதவ ராவ் 1828 ஆம் ஆண்டில் கும்பகோணத்தைச் சேர்ந்த ஒரு முக்கிய தேசஸ்த் பிராமணக் குடும்பத்தில் பிறந்தார். மேலும் சென்னையில் கல்வியைப் பெற்றார். சென்னை அரசுப் பணியில் இரண்டு ஆண்டுகள் பணியாற்றிய பிறகு, மாதவ ராவ் திருவிதாங்கூர் இளவரசர்களுக்கு ஆசிரியராக நியமிக்கப்பட்டார். இவரது திறாமையால் ஈர்க்கப்பட்ட மாதவ ராவ் வருவாய் துறைக்கு மாற்றப்பட்டார். அதில் இவர் படிப்படியாக உயர்ந்து 1857 இல் திவான் ஆனார்.  
மாதவ ராவ் 1857 முதல் 1872 வரை திருவிதாங்கூர் திவானாக பணியாற்றினார். கல்வி, சட்டம், பொதுப்பணி, மருத்துவம், தடுப்பூசி மற்றும் பொது சுகாதாரம் மற்றும் வேளாண்மை ஆகியவற்றில் முன்னேற்றங்களைக் கொண்டு வந்தார். திருவிதாங்கூரின் பொதுக் கடன்களைத் தீர்ப்பதற்கும் இவர் பொறுப்பேற்றார். மாதவ ராவ் திருவிதாங்கூரின் திவான் பதவியில் இருந்து விலகி 1872 இல் சென்னைக்குத் திரும்பினார். இவரது பிற்கால வாழ்க்கையில், மாதவ ராவ் அரசியலில் தீவிரமாக பங்கேற்றார். மேலும் இந்திய தேசிய காங்கிரசின்ன் ஆரம்ப முன்னோடிகளில் ஒருவராகவும் இருந்தார். மாதவ ராவ் 1891 இல் தனது 63 வயதில் சென்னையில் மைலாப்பூரில் காலமானார்.  
மாதவ ராவ் தனது நிர்வாகத் திறன்களுக்காக மதிக்கப்பட்டார். பிரிட்டிசு அரசியல்வாதி *ஹென்றி பாசெட்* இவரை "இந்தியாவின் துர்கோட்" என்று அழைத்தார். 1866 ஆம் ஆண்டில், இவர் பேரரசின் நட்சத்திர ஒழுங்கு ஆனார் .
# த. மாதவ ராவ்

## ஆரம்பகால வாழ்க்கை மற்றும் தொழில்

மாதவ ராவ் 1828 நவம்பர் 20 ஆம் தேதி ஒரு முக்கிய தஞ்சாவூர் மராத்தி தேசஸ்த் பிராமண குடும்பத்தில் பிறந்தார். இவரது தந்தையின் தாத்தா கோபால் பந்த் மற்றும் அவரது மகன் குண்டோ பந்த் ஆகியோர் பிரிட்டிசாரின் கீழ் பல்வேறு இந்திய இளவரசர்களின் நம்பிக்கை மற்றும் அதிகாரத்தையும் கொண்டிருந்தனர். இவரது தந்தைவழி மாமா இராய் இராய இராய் வெங்கட ராவ் திருவிதாங்கூரின் முன்னாள் திவான் ஆவார். பின்னர் இவரது தந்தை இரங்கா ராவ் கூட சிறுது காலம் திருவிதாங்கூரின் திவானாக இருந்தார். மாதவ ராவிற்கு இரண்டு மூத்த சகோதரர்கள் இருந்தனர்.  
மாதவ ராவ் தனது ஆரம்ப வாழ்க்கையை சென்னையில் கழித்தார். அங்கு இவர் அரசு உயர்நிலைப் பள்ளியில் (பின்னர் சென்னை மாநிலக் கல்லூரியானது ) படித்தார் ஒரு மாணவராக, மாதவ ராவ் கணிதத்திலும் அறிவியலிலும் விடாமுயற்சியும் கவனமும் வலிமையும் கொண்டிருந்தார். 1846 ஆம் ஆண்டில், இவர் தனது பேராசிரியர் பட்டத்தை உயர் கௌரவங்களுடன் பெற்றார். பின்னர், இவர் உயர்நிலைப் பள்ளியில் கணிதம் மற்றும் இயற்பியல் ஆசிரியராக நியமிக்கப்பட்டார். இருப்பினும், மாதவ ராவ் ஆளுநரின் அலுவலகத்தில் கணக்காளர் பணியில் சேருவதற்காக ஆசிரியர் பணியிலிருந்து வெளியேறினார். 1848 ஆம் ஆண்டில், இவர் திருவிதாங்கூர் இளவரசர்களுக்கு ஆசிரியராக நியமிக்கப்பட்டார். மாதவ ராவ் திருவிதாங்கூர் இளவரசர்களுக்கு ஆசிரியராக நான்கு ஆண்டுகள் பணியாற்றினார். இவரது திறமையால் ஈர்க்கப்பட்டு இவருக்கு திருவிதாங்கூர் வருவாய்த் துறையில் ஒரு பதவி வழங்கப்பட்டது. குறுகிய காலத்தில், மாதவ ராவ் தெற்கு பிரிவின் திவான் பேசுகராக உயர்ந்தார்.  
இந்த காலத்தில், திருவிதாங்கூர் கடுமையான நிதி நெருக்கடியை எதிர்கொண்டது. மேலும் கருவூலம் காலியாக இருந்தது. சென்னை அரசு மானியம் செலுத்தவில்லை. தனது பிரபலமற்ற அவகாசியிலிக் கொள்கை அறிவித்த சிறிது காலத்திலேயே, டல்ஹெளசி பிரபு திருவிதாங்கூரையும் இணைக்க எதிர்பார்த்திருந்தார். இந்த நேரத்தில், திருவிதாங்கூர் ராஜா உத்திரம் திருநாள் மார்த்தாண்ட வர்மன் மாதவா ராவை பிரிட்டிசு அரசாங்கத்துடன் ஒரு ஒப்பந்தத்தை மேற்கொண்டார். இதன் விளைவாக, திருவாங்கூரின் அடுத்த திவானாக மாதவ ராவ் நியமிக்கப்பட்டார்.
# த. மாதவ ராவ்

## திருவிதாங்கூரின் திவான்

அந்த நேரத்தில் மாநிலத்தின் முழு நிர்வாகமும் ஒழுங்கற்ற நிலையில் இருந்தது. பொது கருவூலங்கள் காலியாக இருந்தன. சம்பள வழியில் பெரும் நிலுவைத் தொகைகள் இருந்தன. மகாராஜா ஏற்கனவே திருவனந்தபுரம் பத்மநாபசாமி கோயிலிலிருந்து கடன் வாங்கி, பிரிட்டிசு அரசாங்கத்திற்கு வழங்க வேண்டிய மானியத்தை வழங்கி வந்தார். திவான் பதவியை எவரும் ஏற்கத் த்யங்கும் அளவுக்கு விவகாரங்கள் மோசமாக இருந்தன. மாதவ ராவின் நியமனம் முடிந்த உடனேயே திருவிதாங்கூரில் சானார் போராட்டங்கள் நடந்தன. இது மாநிலத்தின் பிரச்சினைகளை மேலும் அதிகரித்தது.  
1860 ஆம் ஆண்டில், மகாராஜா இறந்தார். மாதவ ராவின் மாணவரும், மறைந்த மகாராஜாவின் மருமகன் ஆயில்யம் திருநாள் அடுத்து ஆட்சிக்கு வந்தார். புதிய மற்றும் ஒப்பீட்டளவில் குறைவான மகாராஜாவின் கீழ் மாதவ ராவின் நிர்வாகம் அதன் முன்னேற்றத்தைத் தொடங்கியது. ஏகபோகங்கள் மற்றும், ஏராளமான சிறு வரிகள் ரத்து செய்யப்பட்டு நில வரியும் குறைக்கப்பட்டது. 1863 வாக்கில் திருவிதாங்கூர் அரசாங்கத்தின் கடன்கள் குறைந்து, "திருவிதாங்கூருக்கு இப்போது பொதுக் கடன் இல்லை" என்ற நிலையை எட்டியது. அரசு ஊழியர்களின் சம்பளம் 50 சதவீதத்திற்கும் அதிகமாக உயர்த்தப்பட்டது. மேலும் அவர்களின் மன உறுதியும் செயல்திறனும் மேம்படுத்தப்பட்டது. மாதவ ராவின் முற்போக்கான நிதி நடவடிக்கைகள் சாட்சியம் அளித்தன. இவர் திவான் பதவியை ஏற்றுக்கொண்டபோது அரசின் கருவூலம் கடன்பட்ட மற்றும் வெற்று கருவூலமாக இருந்தது. ஆனால் 1872 இல் இவர் மாநிலத்தை விட்டு வெளியேறியபோது மாநிலத்தில் நாற்பது லட்சம் ரூபாய் கையிருப்பு இருந்தது, அந்த காலகட்டத்தில் இது ஒரு பெரும் தொகையாகும். மாதவ ராவ் அடிப்படையில் ஒரு நிதியாளராக வர்ணிக்கப்படுகையில், கல்வி, சட்டம், பொதுப்பணி, மருத்துவம், தடுப்பூசி மற்றும் பொது சுகாதாரம், விவசாயம் போன்றவற்றிலும் பெரும் வளர்ச்சியைக் கொண்டுவந்தார். ஆண்டுதோறும் இவரது பணியை சென்னை அரசு பாராட்டியது. எல்லை தகராறுகள், வர்த்தக அறிக்கைகள் போன்ற சிறப்பு பாடங்களில் மாநில ஆவணங்களையும் இவர் வரைந்தார். மேலும் ஒவ்வொரு துறையின் பதிவுகளையும் பராமரிக்கத் தொடங்கினார். இவரது சேவைகளை அங்கீகரிக்கும் விதமாக, பொதுமக்களின் நன்கொடைகள் மூலம், திருவிதாங்கூரில் மாதவ ராவின் வெண்கல சிலை ஒன்று அமைக்கப்பட்டது.  
இருப்பினும், திவானுக்கும் மகாராஜாவுக்கும் இடையில் ஏற்பட்ட தவறான புரிதல்களால், மாதவ ராவ் 1872 பிப்ரவரியில் ஓய்வு பெற்றார். எவ்வாறாயினும், மகாராஜா இவரது பணிக்கு மதிப்பளித்து இவருக்கு ரூ. 1000, அளித்து அனுப்பி வைத்தார். அந்த நாட்களில் இது ஒரு நல்ல மதிப்பான தொகையாகும். இவரது ஆரம்பத் திட்டம் சென்னைக்குச் சென்று ஓய்வு பெறுவதாக இருந்தது. ஆனால் அதற்கு பதிலாக இந்திய இளவரசர்களிடையே இவரது சேவைகளுக்கு பெரும் தேவை இருந்தது. ஏனெனில் இவர் திருவிதாங்கூருக்கு பிரிட்டிசு அரசாங்கத்தால் "இந்திய மாதிரி மாநிலம்" என்ற பாராட்டைப் பெற்றார். ஹென்றி பாசெட் என்பவர் 1872 இல் மாதவ ராவ் ஓய்வு பெற்றதைக் கேள்விப்பட்டபோது, இவ்வாறு விவரித்தார்:  
திருவனந்தபுரம் செயலகத்தில் சட்டம்பி சுவாமியை அங்கீகரித்து பணியமர்த்துவதில் மாதவ ராவ் முக்கியப் பங்கு வகித்தார் .
# த. மாதவ ராவ்

## இந்தோர் மற்றும் பரோடா

1872 ஆம் ஆண்டில், இந்தோரைச் சேர்ந்த இரண்டாம் துகோஜிராவ் ஹோல்கரின் வேண்டுகோளின் பேரில், இந்திய அரசு மாதவ ராவை ஓய்வுபெறுவதிலிருந்து தடுத்து இந்தூரின் திவானாக பொறுப்பேற்க தூண்டியது. மாதவ ராவ் 1873 முதல் 1875 வரை இந்தோரின் திவானாக பணியாற்றினார். இந்த சமயதில் இவர் இந்திய தண்டனைச் சட்டத்தின் வரைவைத் தொடங்கினார். மேலும் அபினியை ஒழிப்பது மற்றும் இந்தூரில் இரயில்வே விரிவாக்கம் குறித்து திட்டங்களைத் தீட்டினார். சிறிது காலத்திற்குப் பிறகு, பரோடாவின் திவான்-அரசப்பிரதிநிதியாக பதவியேற்குமாறு இந்திய அரசு மாதவ ராவைக் கேட்டுக்கொண்டது. அதன் ஆட்சியாளர் மல்கர் ராவ் கெய்க்வாட் மோசமான நிர்வாகத்திற்காக அப்போது பதவி நீக்கம் செய்யப்பட்டிருந்தார்.  
மாதவ ராவ் பரோடாவின் வருவாய் நிர்வாகத்தை சீர்திருத்தியதோடு, சிரசுதார்கள் எனப்படும் வருவாய் அதிகாரிகளின் அதிகாரத்தையும் கட்டுப்படுத்தினார். சிரசுதார்களின் நில உரிமைகள் ரத்து செய்யப்பட்டு அவர்களின் நிலங்கள் அரசால் கையகப்படுத்தப்பட்டன. மேலும், மாதவ ராவ், பரோடாவின் இராணுவம், பள்ளிகள், நீதிமன்றங்கள் மற்றும் நூலகங்களை திறம்பட மறுசீரமைத்தார். நகர திட்டமிடல் நடவடிக்கைகளையும் இவர் அறிமுகப்படுத்தினார்.  
புதிய மகாராஜா மகாராஜா மூன்றாம் சாயாஜிராவ் கெய்க்வாட்டுனான கருத்து வேறுபாடு காரணமாக மாதவ ராவ் 1882 செப்டம்பரில் அங்கிருந்து வெளியேறி, சென்னை, மைலாப்பூரில் உள்ள தனது வீட்டிற்குத் திரும்பி ஓய்வு பெற்றார்.
# த. மாதவ ராவ்

## இந்திய தேசிய காங்கிரசு

மாதவ ராவ் தனது வாழ்க்கையின் பிற்காலங்களில் அரசியலில் தன்னை ஈடுபடுத்திக் கொண்டார். இந்திய தேசிய காங்கிரசு உருவான இரண்டு ஆண்டுகளுக்குப் பிறகு, 1887 இல் அதில் சேர்ந்தார். 1887 சென்னை அமர்வின் போது வரவேற்புக் குழுவின் தலைவராக பணியாற்றினார். 1888 ஆம் ஆண்டில், அப்போதைய இந்தியாவின் த்லைமை ஆளுநர் டபெரின் பிரபுவால் பேரரசின் சட்டமன்றத்தில் இவருக்கு ஒரு இடம் வழங்கப்பட்டது. ஆனால் மாதவ ராவ் உடல்நலத்தின் அடிப்படையில் இந்த வாய்ப்பை மறுத்துவிட்டார்.  
1887 அமர்வின் போது தொடக்க உரையை நிகழ்த்தியபோது, மாதவ ராவ் இந்திய தேசிய காங்கிரசு என்று விவரித்தார்
சீர்திருத்த சட்டமன்ற சபைகளில் நிறைவேற்றப்பட்ட தீர்மானம் தொடர்பாக மற்ற உறுப்பினர்களுடனான கருத்து வேறுபாடு காரணமாக மாதவ ராவ் 1889 இல் நிலைக்குழுவில் இருந்து விலகினார்.
# த. மாதவ ராவ்

## பிற்கால வாழ்வு

தனது பிற்காலத்தில், மாதவ ராவ் கல்வி முறையை சீர்திருத்த முயன்றார். பரோடாவின் திவானாக பணியாற்றியபோதும், ராவ் சென்னைப் பல்கலைக்கழகத்தின் சக ஊழியராக நியமிக்கப்பட்டார். இவர் பெண்களின் கல்விக்கு ஆதரவாக பிரச்சாரம் செய்து குழந்தை திருமணத்தைத் தீவிரமாக எதிர்த்தார். இந்து சாத்திரங்களின் நேரடி விளக்கத்தையும் இவர் விமர்சித்தார். இருப்பினும், மாதவ ராவ், இறுதி வரை, ஒரு சமாதானவாதி, சமூக சீர்திருத்தங்கள் குறித்த தனது கருத்துகளில் மிதமான மற்றும் எதிர்வினையற்றவராக இருந்தார்.  
மாதவ ராவ் பிரிட்டிசு சமூகவியலாளரும் அரசியல் கோட்பாட்டாளருமான *எர்பர்ட் இஸ்பென்சரிடம்* தனது விருப்பத்தை வளர்த்துக் கொண்டார். மேலும் தனது வாழ்க்கையின் கடைசி நாட்களை தனது படைப்புகளைப் படித்து வந்தார். அரசியல் மற்றும் மதம் முதல் வானியல் வரை பல்வேறு தலைப்புகளில் செய்தித்தாள்களுக்கு கட்டுரைகளை வழங்கினார். "நேட்டிவ் திங்கர்" மற்றும் "நேட்டிவ் அப்சர்வர்" என்ற புனைப்பெயர்களின் கீழ், மாதவ ராவ் ஆப்பிரிக்காவின் ஜெர்மன் ஆக்கிரமிப்பு மற்றும் இந்து பெண்கள் பொதுவில் ஏற்றுக்கொண்ட ஆடைக் குறியீடு குறித்து கருத்து தனது கருத்துகளை எழுதினார். ஆப்பிரிக்காவின் ஜெர்மன் ஆக்கிரமிப்பு குறித்த தனது கட்டுரையை ஜெர்மன் அதிபர் பிஸ்மார்க்கிற்கு அனுப்பினார். அவர் ஒப்புதல் மற்றும் பாராட்டு கடிதத்துடன் பதிலளித்தார். 1889 ஆம் ஆண்டில், குசராத்தி, மராத்தி மற்றும் மலையாளம் என பல்வேறு இந்திய மொழிகளில் மொழிபெயர்க்கப்பட்ட "ஒரு சொந்த சிந்தனையாளரால் பூர்வீக குழந்தைகளுக்கு பயிற்சி அளிப்பதற்கான குறிப்புகள்" என்ற தலைப்பில் ஒரு துண்டு பிரசுரத்தை வெளியிட்டார். தமிழில் சில சிறிய கவிதைகளையும் இயற்றினார்.  
தனது வாழ்நாளின் முடிவில், மாதவ ராவ் உடல்நலப் பிரச்சினைகளால் பாதிக்கப்பட்டார். 1890 திசம்பர் 22 அன்று, தனது மைலாப்பூர் வீட்டில் பக்கவாதத்தால் பாதிக்கப்பட்டார். மாதவ ராவ் மூன்று மாதங்களுக்குப் பிறகு, 1891 ஏப்ரல் 4, அன்று தனது அறுபத்து மூன்று வயதில் இறந்தார்.
# த. மாதவ ராவ்

## குடும்பம்

மாதவ ராவ் யமுனா பாய் என்பவரை மணந்தார். தம்பதியருக்கு த. ஆனந்த ராவ், இரங்கா ராவ், இராம்சந்திர ராவ் என்ற மூன்று மகன்களும் மற்றும் பாலுபாய் மற்றும் அம்பாபாய் என்ற இரு மகள்களும் இருந்தனர். மாதவ ராவின் மூத்த மகன் த. ஆனந்த ராவ் 1909 முதல் 1912 வரை மைசூர் திவானாக பணியாற்றினார். மாதவ ராவின் உறவினர் ஆர்.ரகுநாத ராவ், பரோடாவின் திவானாக பணியாற்றினார். மேலும் இந்திய தேசிய காங்கிரசின் ஆரம்ப தலைவராகவும் இருந்தார். இவரது மற்றொரு உறவினர், T. ராமா ராவ் 1892 முதல்1887 வரை திருவிதாங்கூர் திவானாக இருந்தார். த.ஆனந்த ராவ் இராம ராவின் மகள் சௌந்தர பாய் என்பவரை மணந்தார்.
# மலௌத்

**மலௌத்** (**Malout**) மேற்கு இந்தியாவின் பஞ்சாப் மாநிலத்தின் தென்மேற்கில் அமைந்த முக்த்சர் சாகிப் மாவட்டத்தில் உள்ள ஒரு சிறு நகரம் ஆகும். தேசிய நெடுஞ்சாலை 9 மற்றும் தேசிய நெடுஞ்சாலை 354 மலௌத் நகரத்திலிருந்து துவங்குகிறது. தேசிய நெடுஞ்சாலை 7 பஞ்சாபில் பசில்கா நகரத்தில் தேசிய நெடுஞ்சாலை 58 உடன் இணைகிறது. இந்நகரத்தின் முதன்மைத் தொழில் வேளாண்மை ஆகும்.
# ராம்பூர், உத்தரப் பிரதேசம்

**ராம்பூர்** (**Rampur**) வட இந்தியாவின் உத்தரப் பிரதேச மாநிலத்தின் ரோகில்கண்ட் பிரதேசத்தில், மொராதாபாத் கோட்டத்தில் அமைந்த இராம்பூர் மாவட்டத்தின் நிர்வாகத் தலைமையிடமும், நகராட்சியும் ஆகும். இந்திய விடுதலைக்கு முன்னர் இந்நகரம் இசுலாமிய நவாப்புகள் ஆண்ட இராம்பூர் இராச்சியத்தின் தலைநகராக விளங்கியது.  
2011-இல் இந்நகரத்தின் மக்கள் தொகை 3,25,248 ஆகும். இந்நகரம் இசுலாமிய மக்கள் பெரும்பான்மை கொண்ட நகரம் ஆகும்.
# ராம்பூர், உத்தரப் பிரதேசம்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, இராம்பூர் நகரத்தின் மொத்த மக்கள்தொகை 3,25,248 ஆகும். பாலின விகிதம் 1000 ஆண்களுக்கு 915 பெண்கள் வீதம் உள்ளனர். சராசரி எழுத்தறிவு 53.7% ஆக உள்ளது. மக்கள் தொகையில் 6 வயதிற்குட்பட்ட குழந்தைகள் 37,945 (11.7%) ஆக உள்ளனர். முஸ்லீம்கள் பெரும்பான்மையாக உள்ளனர்.
# ராம்பூர், உத்தரப் பிரதேசம்

## போக்குவரத்து

### தொடருந்து

லக்னோ-மொராதாபாத் இருப்புப் பாதையில் அமைந்த இராம்பூர் தொடருந்து நிலையம் மூன்று நடைமேடைகளைக் கொண்டது. இது இந்தியாவின் கிழக்கு, மேற்கு மற்று வடக்கு மற்றும் மத்திய இந்தியாவின் பகுதிகளை தொடருந்துகள் மூலம் இணைக்கிறது. இதனருகில் உள்ள சந்திப்பு தொடருந்து நிலையம் 30 கி.மீ. தொலைவில் உள்ள மொராதாபாத்தில் உள்ளது.
# ராம்பூர், உத்தரப் பிரதேசம்

## போக்குவரத்து

### சாலைப் போக்குவரத்து

பஞ்சாப் மாநிலத்தின் மலௌத்திலிருந்து, உத்தராகண்ட் மாநிலத்தின் பிதௌரகட்டிற்கு செல்லும் தேசிய நெடுஞ்சாலை 9 இராம்பூர் வழியாகச் செல்கிறது.
# ராம்பூர், உத்தரப் பிரதேசம்

## போக்குவரத்து

### வானூர்தி நிலையம்

ராம்பூருக்கு அருகமைந்த வானூர்தி நிலையங்கள்:-
# ராம்பூர், உத்தரப் பிரதேசம்

## தட்ப வெப்பம்

இராம்பூர் நகரத்தின் கோடைக்கால வெப்பம் 43&nbsp;°C முதல் 30&nbsp;°C வரை இருக்கும். குளிர்கால வெப்பம் 25&nbsp;°C to 5&nbsp;°C வரை இருக்கும்.
# த. இராமராவ் (நிர்வாகி)

**தஞ்சாவூர் இராம ராவ் (Tanjore Rama Rao)** (1831 - 1895 சூன் 5) இவர் ஓர் இந்திய நிர்வாகி ஆவார். இவர் 1887 முதல் 1892 வரை திருவிதாங்கூர் திவானாக பணியாற்றினார். வீ.நாகம் அய்யா, தனது 1906 திருவிதாங்கூர் மாநில கையேட்டில் இவரை "சமீபத்திய காலங்களில் மிகவும் பிரபலமான திவான்" என்று அழைக்கிறார். இராம ராவ் ராஜா சர் த. மாதவ ராவ் மற்றும் திவான் பகதூர் ஆர்.ரகுநாத ராவ் ஆகியோரின் உறவினர் ஆவார். இவர்கள் மூவரும் குண்டோபந்த் என்பவரின் பேரன்கள். இராம ராவின் தாய் சோனம்மா பாய் குண்டோபந்தின் மகள் ஆவார். திவான் பகதூர் ஆர். இரகுநாத ராவின் தந்தை இராய் ராய ராய் வெங்கட் ராவ் மற்றும் சர் த. மாதவ ராவின் தந்தை இரங்கா ராவ் குண்டோபந்தின் மகன்கள் ஆவர்.
# த. இராமராவ் (நிர்வாகி)

## ஆரம்பகால வாழ்க்கை மற்றும் தொழில்

இராம ராவ் 1831 ஆம் ஆண்டில் திருவனந்தபுரத்தில் ஒரு தஞ்சாவூர் மராத்தி தேசஸ்த் பிராமண குடும்பத்தில் முன்னாள் மாவட்ட மற்றும் அமர்வு நீதிபதியாக இருந்த சகாராம் ராவுக்கு பிறந்தார். இவரது முன்னோர்கள் 19ஆம் நூற்றாண்டின் ஆரம்ப தசாப்தங்களில் கும்பகோணத்தில் (தஞ்சை இராச்சியம்) இருந்து திருவிதாங்கூர் இராச்சியத்திற்கு குடிபெயர்ந்தனர். இராம ராவ் தனது பள்ளிப்படிப்பை திருவனந்தபுரத்தில் உள்ள ராஜாவின் இலவச பள்ளியிலும், நாகர்கோயிலில் எல்.எம்.எஸ் பள்ளியிலும் பயின்றார். கல்வியை முடிந்ததும், ராமராவ் திருவிதாங்கூர் அரசு சேவையில் நுழைந்து எழுத்தராக பணியில் சேர்ந்தார். இவருக்கு பதவி உயர்வு கிடைக்காதபோது, எழுத்தர் பணியை விட்டு வெளியேறி, கோலிகோட்டில் மாவட்ட மற்றும் அமர்வு நீதிமன்றத்தில் மொழிபெயர்ப்பாளராக ஒரு பணியை ஏற்றுக்கொண்டார். 1857 ஆம் ஆண்டில், கல்குளத்தின் வட்டாட்சியராக இராமராவ் நியமிக்கப்பட்டார். பின்னர், தலைமை நீதிமன்றத்தில் முதல் துணை வருவாய் அலுவலராக பதவி உயர்வு பெற்றார். இவர் 1862 இல் கொல்லம் பிரிவின் துணை தலைமைக் கணக்காளர் ஆனார்.
# த. இராமராவ் (நிர்வாகி)

## பணிகள்

இராம ராவ் திருவிதாங்கூரின் திவானாக நியமிக்கப்பட்டபோது 1862 முதல் 1878 வரை கொல்லம் பிரிவிலும் பின்னர்,1878 முதல் 1887 வரை கோட்டயம் பிரிவிலும் துணை தலைமைக் கணக்காளராகவும், பணியாற்றினார். இவரது பரிந்துரைகளின் அடிப்படையில் , மகாராஜா மூலம் திருநாள் 1888 மார்ச் 30 அன்று ஒரு சட்டமன்றக் குழுவை அமைக்க ஒரு அறிவிப்பை வெளியிட்டார் . சட்டமன்றக் குழு முதன்முறையாக 1888 ஆகத்து 23 அன்று திவானின் அறைகளில் கூடியது. மேலும் திருவிதாங்கூர் இராச்சியம் இந்திய மாநிலங்களில் சட்டமன்றக் குழுவைக் கொண்ட முதல் நாடாக ஆனது மற்றும் அத்தகைய நிறுவனத்தின் மதிப்பை அங்கீகரித்தது.  
அரசுப் பணியின் ஆரம்ப நாட்களிலிருந்தே இராமராவ் தனது நேர்மைக்காக அறியப்பட்டார். அப்போதைய சென்னையின் ஆளுநராக இருந்த கன்னிமாரா பிரபு திருவிதாங்கூருக்கு வந்தபோது இவரது தனிப்பட்ட இல்லத்தில் அழைத்து கௌரவித்தார்.  
1891 ஆம் ஆண்டில் இராமராவ் இந்தியப் பேரரசின் தோழராக அறிவிக்கப்பட்டார்.
# த. இராமராவ் (நிர்வாகி)

## பிற்கால வாழ்க்கை

இராம ராவ் அறப்பணிகளையும் மேற்கொண்டார். 1894 திசம்பர் 4 ஆம் தேதி இன்றைய கொல்லத்திற்கு அருகிலுள்ள நெடுங்கோலத்தில் கிராமப்புற சமூகத்தின் ஏழை மற்றும் மிகவும் தாழ்த்தப்பட்ட வகுப்பினருக்கு சேவை செய்வதற்காக இவர் தனது சொந்தப் பணத்திலிருந்து ஒரு மருத்துவமனையை கட்டினார். அதை நிர்வகிக்க இலண்டன் தொண்டு நிறுவனத்தைக் கேட்டுக்கொண்டார். புகழ்பெற்ற எவரெஸ்ட் மலையேறுபவரும், அறுவை சிகிச்சை நிபுணரும், ஓவியரும் மற்றும் மருத்துவருமான ஹோவர்ட் சோமர்வெல் இந்த மருத்துவமனையில் பணிபுரிந்தார். கடந்த 123 ஆண்டுகளில் இந்த மருத்துவமனை ஒரு பெரிய ஸ்தாபனமாக வளர்ந்துள்ளது. தற்போது கேரள அரசின் சுகாதார மற்றும் குடும்ப நலத்துறையால் நடத்தப்படுகிறது. அவர்கள் இதற்கு "இராம ராவ் நினைவு வட்ட மருத்துவமனை" என்று மறுபெயரிட்டுள்ளனர்
# த. இராமராவ் (நிர்வாகி)

## குடும்பம்

இராம ராவின் மகள், சௌந்தர பாய், இராஜா சர் த. மாதவ ராவின் மகன் த. ஆனந்த ராவ் என்பவரை மணந்தார். இவர் 1909 முதல் 1912 வரை மைசூர் இராச்சியத்தின் திவானாக இருந்தார்.
# த. இராமராவ் (நிர்வாகி)

## இறப்பு

இராம ராவ் 1895 சூன் 8, அன்று திருவனந்தபுரத்தில் இறந்தார். மேலும் "ஹில்-வியூ" என்ற இவரது இல்லத்தின் பரந்த மைதானத்தில் தகனம் செய்யப்பட்டார்.
# மல்கர் ராவ் கெயிக்வாட்

**மல்கர் ராவ் கெய்க்வாட் (Malhar Rao Gaekwad)** இவர் பரோடா மாநிலத்தை 1870 முதல் 1875 வரை ஆட்சி செய்த பதினொன்றாவது மகாராஜா ஆவார். இரண்டாம் சாயாஜி ராவ் கெய்க்வாட்டின் ஆறாவது மகனான இவர், தனது அண்ணன் இரண்டாம் கந்தாராவ் கெய்க்வாட்டின் மரணத்திற்குப் பிறகு பரோடாவின் மகாராஜாவாக ஆனார்.
# மல்கர் ராவ் கெயிக்வாட்

## ஆட்சி

மல்கர் ராவ் தாராளமாக பணத்தை செலவழித்தார். கிட்டத்தட்ட பரோடா பொக்கிஷங்களை காலி செய்தார் (இவர் இரண்டு தங்க பீரங்கி மற்றும் முத்து கம்பளத்தை மற்ற செலவினங்களுக்கிடையில் செய்தார்) இதனால், இவரைப் பற்றிய அறிக்கைகள் அரசப்பிரதிநிதியை அடைந்தன. மேலும், மல்கர் ராவ் தனது செயல்களை மறைக்க பரோடாவில் உள்ள பிரிட்டிசு அரசப்பிரதிநிதியான ஆர்தர் பர்வேசு பைரேவின் சகோதரரான ராபர்ட் பைரே வை, ஆர்சனிக் நஞ்சு வைத்து தனது கொல்ல முயன்றார். இந்திய வெளியுறவுத்துறை செயலாளர் சாலிசுபரி பிரபுவின் உத்தரவின் பேரில், மல்கர் ராவ் 1875 ஏப்ரல் 10 அன்று பதவி நீக்கம் செய்யப்பட்டு சென்னைக்கு நாடுகடத்தப்பட்டார், அங்கு இவர் 1882 இல் தெளிவற்ற நிலையில் இறந்தார்
# இரண்டாம் துகோஜிராவ் ஓல்கர்

**சர் இரண்டாம் துகோஜி ராவ் ஓல்கர் (Tukojirao Holkar II)** (1835 மே 5 - 1886 சூன் 17) இவர் மராட்டியர்களின் ஓல்கர் வம்சத்தைச் சேர்ந்த இந்தோரின் மகாராஜா ஆவார். இவரது பிறந்த பெயர் ஜஸ்வந்த் ஓல்கர் என்பதாகும். இவர் ஓல்கர் வம்சத்தின் இணை கிளையைச் சேர்ந்த சந்தோஜி ராவ் ஓல்கரின் மகனாவார்.
# இரண்டாம் துகோஜிராவ் ஓல்கர்

## வாழ்க்கை

1844 இல் இரண்டாம் காந்தாராவ் ஓல்கர் இறந்தபோது, முன்னாள் மகாராஜா மார்த்தண்ட் ராவ் ஓல்கர் தனக்கு அரியணையை கோரினார். ஆனால் பல பிரபுக்களின் ஆதரவுடன் அவரது கோரிக்கை ஆங்கிலேயர்களால் ஏற்கப்படவில்லை. யஷ்வந்த் ராவ் ஓல்கரின் விதவைகளில் ஒருவரான கிருட்டிணா பாய் ஓல்கர் சாகிபா, பாவோ சாந்தோஜி ஓல்கரின் இளைய மகனின் பெயரை பரிந்துரைத்தார், (மார்த்தாண்ட ராவின் மாமா). இந்த முன்மொழிவு ஏற்றுக்கொள்ளப்பட்டு, 12 வயதான ஜஸ்வந்த் ஓல்கர், இரண்டாம் துகோஜி ராவ் ஓல்கர் என்ற பெயருடன் 1844 சூன் 23 அன்று அரியனை ஏறினார்.  
அரசப்பிரதிநிதியின் கட்டுப்பாட்டில் உள்ள ஆட்சிமன்றக் குழு தொடர்ந்தது. 16 வயதில் (1848) இரண்டாம் துகோஜி ராவ் அரசாங்கத்தில் முறையாக பங்கேற்கத் தொடங்கினார். கிருட்டிணா பாய் 1849 இல் இறந்தார். துகோஜி அரச விவகாரங்களில் தனது பங்களிப்பை மேலும் விரிவுபடுத்தினார்.1852 மார்ச் 8 அன்று 20 வயதை எட்டிய பின்னர் அனைத்து அதிகாரங்களும் துகோஜிக்கு வழங்கப்பட்டன. இந்த காலகட்டத்தில் பல சீர்திருத்தங்கள் அறிமுகப்படுத்தப்பட்டன.
# இரண்டாம் துகோஜிராவ் ஓல்கர்

## குடும்பம்

1846 ஆம் ஆண்டில் இவர் மல்சா பாய் என்பவரை மணந்தார் (ருக்மா பாய் என்றும் அழைக்கப்படும் இவர், 1848 சூனில் இந்தூரில் காலராவால் இறந்தார்). இவரது மரணத்திற்குப் பிறகு, துகோஜி பாகீரதி பாய் மற்றும் இராதா பாய் ஆகியோரை மணந்தார்
# இரண்டாம் துகோஜிராவ் ஓல்கர்

## இறப்பு

துகோஜி 1886 ஆம் ஆண்டு சூன் 17 ஆம் தேதி மகேசுவர் என்ற இடத்தில் இறந்தார். இவருக்குப் பிறகு அவரது மூத்த மகன் சிவாஜிராவ் ஓல்கர் பதவிக்கு வந்தார்.
# சிவாஜிராவ் ஓல்கர்

**சர் சிவாஜி ராவ் ஓல்கர் (Shivaji Rao Holkar)** (1859 நவம்பர் 11 - 1908 அக்டோபர் 13) மராட்டியர்களின் ஓல்கர் வம்சத்தைச் சேர்ந்த இவர் இந்தோரின் மகாராஜா ஆவார். இவர் இரண்டாம் துகோஜிராவ் ஓல்கர் மற்றும் பார்வதி பாய் ஆகியோரின் மகனாவார். மத்திய இந்தியாவின் புகழ்பெற்ற பள்ளியான இந்தோரின் தேலி கல்லூரியில் கல்வி  
பயின்றார்.
# சிவாஜிராவ் ஓல்கர்

## வாழ்க்கை

1886 சூன் 17 அன்று இவரது தந்தை இறந்தபோது பதவிக்கு வந்தார். விக்டோரியா மகாராணியின் பொன்விழா 1887 ஜூன் 20 அன்று விக்டோரியா மகாராணியின் ஆட்சியின் பதினைந்து ஆண்டு நிறைவை முன்னிட்டு 1837 சூன் 20 அன்று ஒரு விருந்துடன் கொண்டாடப்பட்டது. இதில் 50 ஐரோப்பிய மன்னர்களும் ஆசிய இளவரசர்களும் அழைக்கப்பட்டனர். இந்தக் கொண்டாட்டங்களில் கலந்து கொள்வதற்காக 1887இல் இங்கிலாந்துக்குச் சென்ற இவருக்கு, 1887 ஆம் ஆண்டு சூன் 20 ஆம் தேதி வீரத்திருத்தகை கௌரவம் வழங்கப்பட்டது.
1948 (1891) இல் இந்தோரில் அச்சிடப்பட்டது. ]]
இவரது நிர்வாகம் மோசமாக இருந்தது. 1854 ஆம் ஆண்டு முதல் இந்தோரில் அரசப்பிரதிநிதி இல்லாமல் இருந்தது. ஆனால் 1899 ஆம் ஆண்டு முதல் ஆங்கிலேயர்கள் ஒரு புதிய அரசப்பிரதிநிதியை நியமித்தனர். 1902 ஆம் ஆண்டில் பிரிட்டிசு இந்தியாவின் நாணயத்தால் இவரது அரசின் நாணயம் மாற்றப்பட்டது.
# சிவாஜிராவ் ஓல்கர்

## பதவி விலகல்

இவர் 1903 சனவரி 31 அன்று தனது மகன் மூன்றாம் துகோஜிராவ் ஓல்கருக்கு ஆதரவாக பதவி விலகினார்.
# சிவாஜிராவ் ஓல்கர்

## குடும்பம்

1865 ஆம் ஆண்டில் இவர் கிரிஜா பாய் என்பவரை மணந்தார். மேலும் இவருக்கு வாரணாசி பாய், சந்திரபாக பாய் மற்றும் சீதா பாய் என்ற மனைவிகள் இருந்தனர்.
# சிவாஜிராவ் ஓல்கர்

## இறப்பு

1908 அக்டோபர் 13 அன்று மகேசுவரில் காலமானார். இவருக்கு இரண்டு மகன்களும் ஆறு மகள்களும் இருந்தனர்.
# மூன்றாம் துகோஜிராவ் ஓல்கர்

**மூன்றாம் துகோஜிராவ் ஓல்கர் (Tukojirao III Holkar)** (1890 நவம்பர் 26 - 1978 மே 21) இவர் மராட்டியர்களின் ஓல்கர் வம்சத்தைச் சேர்ந்த இந்தூர் இராச்சியத்தின் மகாராஜா சிவாஜிராவ் ஓல்கரின் மகனும் வாரிசுமாவார். இவருக்கு ஆதரவாக இவரது தந்தை 1903 சனவரி 31 அன்று பதவி விலகினார். இவரது தாயார் சீதா பாய் என்பவராவார். இந்தூரின் தேலி கல்லூரி மற்றும் தேராதூனிலும் கல்வியை முடித்தார்.
# மூன்றாம் துகோஜிராவ் ஓல்கர்

## ஆட்சி

இவர் ஆரம்பத்தில் ஒரு ஆட்சிமன்றக் குழுவின் கீழ் ஆட்சி செய்தார். 1911 நவம்பர் 6 ஆம் தேதி தனது 21 வயதில் அனைத்து அதிகாரங்களுடனும் பதவியேற்றார். அதே ஆண்டு இவர் இலண்டனில் நடந்த இங்கிலாந்தின் ஐந்தாம் ஜார்ஜ் முடிசூட்டு விழாவில் கலந்து கொண்டார். 1918 புத்தாண்டு கௌரவங்களில் இவர் இந்திய நட்சத்திரங்களின் ஒழுங்கு என கௌரவிக்கப்பட்டார். இவர் தனது ஒரே மகன் இரண்டாம் யஷ்வந்த்ராவ் ஓல்கருக்கு ஆதரவாக 1926 பிப்ரவரி 26 அன்று பதவி விலகினார்.
# மூன்றாம் துகோஜிராவ் ஓல்கர்

## குடும்பம்

1895 ஆம் ஆண்டில் இவர் சந்திரவதி பாய் என்பவரை மணந்தார். பின்னர், 1913 இல் இவர் இந்திரா பாய் மற்றும் 1928 ஆம் ஆண்டில் சர்மித்தா தேவி ஆகியோரை மணந்தார். நான்சி அன்னே மில்லர் என்ற அமெரிக்காவில் பிறந்த இவரது மூன்றாவது மனைவி சர்மித்தா தேவி திருமணத்திற்கு முன்பு, இந்து மதத்தை ஏற்றுக்கொண்டார். துகோஜிராவை சுற்றியுள்ளவர்கள் இந்த திருமணத்தை நடத்துவதற்கு எதிராக இருப்பதால், இந்த விசயத்தில் தலையிட ஆதி சங்கராச்சாரியரை துகோஜிராவின் தனி மருத்துவர் சீனிவாச கோசாவி, கேட்டுக் கொண்டார். ஆதி சங்கராச்சாரியரே விழாவை நிகழ்த்தினார். மேலும் திருமணமும் நடந்தது. மருத்துவர் கோசாவிக்கு பல மரண அச்சுறுத்தல்கள் வந்தன. அவர் விழா நடைபெறும் வரை சிறிது காலம் மறைந்து வாழ்ந்தார்.
# மூன்றாம் துகோஜிராவ் ஓல்கர்

## இறப்பு

துகோஜிராவ் பாரிஸில் 1978 மே 21 இல் இறந்தார். இவருக்கு ஒரு மகன் மற்றும் ஆறு மகள்கள் இருந்தனர்.
# அன்பில் பி. தர்மலிங்கம்

**அன்பில் பி. தர்மலிங்கம்** (*Anbil P. Dharmalingam*), இந்திய மாநிலமான, தமிழ்நாட்டைச் சேர்ந்த அரசியல்வாதியும், திராவிட முன்னேற்றக் கழகத்தின் நிறுவன உறுப்பினர்களில் ஒருவரும் ஆவார். இவர் தமிழக அமைச்சரவையில், அமைச்சராக பணியாற்றியுள்ளார்.
# அன்பில் பி. தர்மலிங்கம்

## அரசியல்

திராவிட முன்னேற்றக் கழகத்தின் நிறுவன உறுப்பினர்களில் ஒருவரான அன்பில் பி. தர்மலிங்கம், 1967இல் திமுக ஆட்சிக்குத் தேர்ந்தெடுக்கப்பட்டபோது, தர்மலிங்கம் உள்ளாட்சி நிர்வாக அமைச்சராகவும் மற்றும் வேளாண் அமைச்சராகவும் பணியாற்றினார். 1973 ஆம் ஆண்டு ஏப்ரல் 7 மற்றும் 8 ஆம் தேதிகளில், வட ஆற்காடு மாவட்டத்தில் நடைபெற்ற ஒரு பேரணியில், தர்மலிங்கமும் மற்ற ஐந்து அமைச்சர்களும் தலைமை தாங்கினர், ஒரு சுயாதீன தமிழகத்தை உருவாக்குவது, திமுகவின் நோக்கம் என்று அறிவித்தார்.
# அன்பில் பி. தர்மலிங்கம்

## போட்டியிட்ட தேர்தல்கள்

1962 மற்றும் 1980ஆம் ஆண்டு நடந்த சட்டமன்றத் தேர்தல்களில், லால்குடி தொகுதியில் இருந்தும், 1971 தேர்தலில், திருச்சிராப்பள்ளி - II தொகுதியிலிருந்தும், திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
# அன்பில் பி. தர்மலிங்கம்

## குடும்பம்

இவரது தந்தை பெரியசாமி நாட்டார், தாயார் ஆச்சிக்கண்ணு அம்மையார். மனைவி தங்கப்பொன்னு, இவரது மகன்களான அன்பில் பெரியசாமி மற்றும் அன்பில் பொய்யாமொழி ஆகியோர், திராவிட முன்னேற்றக் கழகத்தில் உறுப்பினர்களாக இருந்து, தமிழக சட்டமன்றத்தில் பணியாற்றியுள்ளனர்.
# இரண்டாம் யசுவந்த்ராவ் ஓல்கர்

**இரண்டாம் யசுவந்த்ராவ் ஓல்கர் (Yeshwant Rao II Holkar)** (1908 செப்டம்பர் 6 - 1961 திசம்பர் 5) இவர் மராட்டியர்களின் ஓல்கர் வம்சத்தைச் சேர்ந்த இந்தோரின் மகாராஜா ஆவார்.( இந்தூர் அரசு ).
# இரண்டாம் யசுவந்த்ராவ் ஓல்கர்

## சுயசரிதை

இவர் ஆக்சுபோர்டில் உள்ள சீம் பள்ளி, சார்ட்டர்ஹவுஸ் மற்றும் கிறித்துவ தேவாலயப் பள்ளி ஆகியவற்றில் கல்வி பயின்றார் .  
இவர் தனது தந்தை மூன்றாம் துகோஜிராவ் ஓல்கருக்குப் பின் பதவியேற்றார். துகோஜிராவ் 1926 பிப்ரவரி 26 அன்று இவருக்கு ஆதரவாக பதவி விலகினார். யசுவந்த்ராவ் 1926 மார்ச் 11 அன்று ஒரு ஆட்சிமன்றக் குழுவின் கீழ் அரியணையில் அமர்ந்தார். பின்னர், இவர் 1930 மே 9 அன்று முழு அதிகாரங்களுடன் ஆட்சி புரிந்தார். 1935 சன்வரி 1 அன்று இவர் இந்திய பேரரசின் நட்சத்திரத்தின் ஒழுங்கு ஆனார். இவர் இந்தோர் மாநிலத்திற்காக ஒரு சட்டமன்றத்தை அமைத்து, ஒரு பிரதமர் மற்றும் மூன்று அமைச்சர்களுடன் ஒரு அமைச்சரவையை உருவாக்கினார். இந்தோரின் பிரிட்டிசு அரசப்பிரதிநிதி கே.எஸ். பிட்ஜ், மகாராஜா யசுவந்த் வெளிநாட்டில் அதிக காலம் செலவளித்ததாக குறிப்பிட்டுள்ளார். கிறிஸ்டியின் கலை இயக்குநர் அமின் ஜாபர் இதை மஹாராஜாவின் கலாச்சாரம் மேற்கு நோக்கி திரும்புவதை எடுத்துக்காட்டுவதாக கூறினார்.கிறார்.  
1947 ஆகத்து 11 அன்று இவர் இந்தியாவுடன் இணையும் ஆவணத்தில் கையெழுத்திட்டார். இந்தோர் மாநிலம் 1948 மே 28 இல் இந்திய ஒன்றியத்துடன் சேர்க்கப்பட்டது. 1956 அக்டோபர் 31 வரை இந்த புதிய மாநிலத்தின் இரண்டாவது ராஜபிரமுகராகப் பணியாற்றினார். பின்னர், இவர் ஐக்கிய நாடுகள் சபையில் பணியாற்றினார்.
# இரண்டாம் யசுவந்த்ராவ் ஓல்கர்

## மாணிக்கத் தோட்டம்

1930 ஆம் ஆண்டில் இந்தோரில் மாணிக்கத்தோட்டம் என்ற ஒரு அரண்மனையை நிர்மாணித்தார். ஜெர்மனியைச் சேர்ந்த எக்கார்ட் முத்தீசியஸ் (1904-1989) என்ற கட்டிடக் கலைஞர் இதை வடிவமைத்தார். அந்த காலத்தில் மகாராஜா இளம் வயதில் இருந்தார். அரண்மனைக்கு வெளியேயும் உள்ளேயும் பணிகள் தாமதமாக எழில்படுக் கலை மற்றும் சர்வதேச கட்டிடக்கலை மற்றும் நவீன பாணியில் கட்டப்பட்டன.
# இரண்டாம் யசுவந்த்ராவ் ஓல்கர்

## திருமணம்

1924 ஆம் ஆண்டில் இவர் சன்யோகிதா பாய் என்பவரை மணந்தார். யசுவந்த் ராவ் மற்றும் இவரது மனைவி சன்யோகிதா இருவரும் இங்கிலாந்தில் படித்தனர்.  
இவரது மனைவி சுவிட்சர்லாந்தில் இருக்கும்போது உடல்நலமின்மை காரணமாக தனது 22 வயதிலேயே காலமானார். 1938 ஆம் ஆண்டில் யசுவந்த் மார்கரெட் லாலர் என்பவரை இரண்டாவதாக மணந்தார். பின்னர், இவர்களுக்கிடியே ஏற்பட்ட விவாகரத்துக்குப் பிறகு, லாஸ் ஏஞ்சலஸின் யூபீமியா வாட் என்பவரை மணந்தார்.
# இரண்டாம் யசுவந்த்ராவ் ஓல்கர்

## இறப்பு

இவர் 1961 திசம்பர் 5 அன்று மும்பை மருத்துவமனையில் காலமானார்.
# காசி ராவ் ஓல்கர்

**காசி ராவ் ஓல்கர் (Kashi Rao Holkar)** (1767 ஏப்ரல் - 1808 க்கு முன்பு) இவர் மராட்டியர்களின் ஓல்கர் வம்சத்தைச் சேர்ந்த இந்தோரின் மகாராஜாவாக 1797 முதல் 1799 வரை ஆட்சி புரிந்தார். இவர் துக்கோஜி ராவ் ஓல்கரின் முதல் மனைவியின் மூலம் பிறந்த மூத்த மகனாவார்.
# காசி ராவ் ஓல்கர்

## வாழ்க்கை

துகோஜி ராவின் மரணம் ஓல்கர்களின் நலன்களுக்கு பேரழிவை ஏற்படுத்தியது. ஏனெனில் இது அவரது நான்கு மகன்களான காசி ராவ் ஓல்கர், மல்கர் ராவ் ஓல்கர் யசுவந்த் ராவ் ஓல்கர் மற்றும் வித்தோஜி ராவ் ஓல்கர் ஆகியோருக்கு இடையே நீண்ட கால மோதல்கள் தொடங்கியதைக் குறிக்கிறது. ஆனால் ஓல்கர்களின் நலனைப் பாதுகாப்பதற்காக, துகோஜிராவ் காசி ராவ் மற்றும் மல்கர் ராவ் என்ற இரண்டு மகன்களை விட்டுச்சென்றார்.  
துகோஜி ராவ் புனேவில் வசித்து வந்தபோது, காசி ராவை தனது வாரிசாக அறிவித்தார். ஆனால் காசி ராவ் ஊனமுற்றவராகவும் மற்றும் ஒழுக்கமில்லாதவராகவும் இருந்தார். இந்த காரணத்தினால், பொதுமக்களும் வீரர்களும் காசி ராவை விரும்பவில்லை, மல்கர் ராவை ஒரு ஆட்சியாளராக விரும்பினர். மல்கர் ராவ் ஒரு நல்ல நிர்வாகியாகவும் மற்றும் ஒரு நல்ல இராணுவத் தலைவராக இருந்ததால், மல்கர் ராவ், வித்தோஜி ராவ் மற்றும் யசுவந்த் ராவ் ஆகியோர் காசி ராவை எதிர்த்தனர். மேலும் துகோஜி ராவிற்குப் பின் வந்த ஓல்கர் வம்சத்தின் தலைவராக மல்கர் ராவ் இருக்க வேண்டும் என்றும் விரும்பினர்.  
காசி ராவ் புத்திசாலித்தனம் குறைந்தவராக இருந்தார். அதே சமயம் இவரது சகோதரர் மல்கர் ராவ் இவருக்கு எதிராக நல்ல அறிவாற்றலுடன் இருந்தார். மலகர் ராவ் 1791-92 ஆம் ஆண்டில், ஓல்கர்களுக்கும் பிற அண்டை தலைவர்களுக்கும் சொந்தமான நிலங்களை அழிவிற்கு உட்படுத்தியதன் மூலம் பெரும் சிக்கலை ஏற்படுத்தினார். மல்கர் ராவ் இறுதியாக கட்டுப்பாட்டுக்குள் கொண்டுவரப்பட்டார்.  
1799 பிப்ரவரியில் ஓல்கர் இராச்சியத்தின் ஆறாவது ஆட்சியாளராக காசிராவ் வெற்றி பெற்றார்.
# வித்தோஜிராவ் ஓல்கர்

**வித்தோஜி ராவ் ஓல்கர் (Vithoji Rao Holkar)** (1776 - 1801 ஏப்ரல் 16) இவர் துக்கோஜி ராவ் ஓல்கரின் நான்காவது மகனாவார். மேலும் இவர் வித்தோபா என்றும் அழைக்கப்பட்டார்.
# வித்தோஜிராவ் ஓல்கர்

## வாழ்க்கை

மராட்டியப் பேரரசின் சேவையில் ஓல்கர் குலத்தின் ஒரு பகுதியாக வித்தோஜி இருந்தார். இவரது அண்ணன் மல்கர் ராவ் ஓல்கர் சிந்தியாக்களால் கொல்லப்பட்டதையடுத்து 1797 செப்டம்பர் அன்று பூனாவிலிருந்து கோலாப்பூருக்குத் தப்பிச் சென்றார்.  
அதிக வளங்களைப் பெறுவதற்காக, யசுவந்த் ராவ் ஓல்கர் வடக்கு நோக்கி பிரச்சாரத்தைத் தொடங்கினார். அதேசமயம் வித்தோஜி தெற்கே கொள்ளை மற்றும் பிரச்சாரத்தைத் தொடங்கினார். இவர் பேஷ்வாவின் பிரதேசங்களை சூறையாடினார். வித்தோஜியைக் கைது செய்ய இரண்டாம் பாஜி ராவ் பாலாஜி குஞ்சீர் மற்றும் பாபு கோகலே ஆகியோரை அனுப்பினார். 1801 ஏப்ரலில், வித்தோஜி கைது செய்யப்பட்டு புனேவுக்கு அழைத்துச் செல்லப்பட்டார்.  
1801 ஏப்ரல் 16 அன்று இரண்டாம் பேஷ்வா பாஜி ராவின் உத்தரவின் பேரில் யானையின் காலால் இடரவைத்து மரணதண்டனை நிறைவேற்றறப்பட்டது. இது இரண்டாம் பாஜி ராவ் மற்றும் யசுவந்த் ராவ் இடையே விரோதத்தை ஏற்படுத்தியது.
# பசில்கா

**பசில்கா** (**Fazilka**, also known as *'Bangla*) மேற்கு இந்தியாவின் பஞ்சாப் மாநிலத்தில் உள்ள பசிலிகா மாவட்டத்தின் நிர்வாகத் தலைமையிட நகரமும், நகராட்சியும் ஆகும்.தேசிய நெடுஞ்சாலை 9 இந்நகரத்திலிருந்து செல்கிறது. இந்நகரம் இந்திய-பாகிஸ்தான் எல்லைக்கருகில் உள்ளது.
# பசில்கா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, பசில்கா நகரத்தின் மக்கள் தொகை 76,492அதில் ஆண்கள் 52% மற்றும் பெண்கள் 48% உள்ளனர். சராசரி எழுத்தறிவு 70.7% ஆக உள்ளது. மக்கள்தொகையில் 6 வயதிற்குட்பட்டோர் 11% ஆக உள்ளனர். இம்மாவட்டத்தில் பெரும்பான்மையோர் பஞ்சாபி மொழி பேசுகின்றனர்.
# பசில்கா

## போக்குவரத்து

### சாலைப் போக்குவரத்து

என் எச் 9 மற்றும் என் எச் 7 இந்நகரத்தின் வழியாகச் செல்கிறது.
# பசில்கா

## போக்குவரத்து

### இருப்புப் பாதை

இரண்டு நடைமேடைகள் கொண்ட பசில்கா தொடருந்து நிலையம், ஸ்ரீ கங்காநகர், அபோஹர் பெரோஷ்பூர், பதிண்டா மற்றும் தில்லி நகரங்களுடன் இணைக்கிறது. .
# பசில்கா

## போக்குவரத்து

### அருகமைந்த வானூர்தி நிலையம்

அமிர்தசரஸ் பன்னாட்டு வானூர்தி நிலையம் மற்றும் பதிண்டா உள்நாட்டு வானூர்தி நிலையங்கள், பசில்கா நகரத்திலிருந்து 90 கி மீ தொலைவில் உள்ளது.
# பசில்கா

## இதனையும் காண்க

- அபோஹர்
- மலௌத்
# தனக்பூர்

**தனக்பூர்** (**Tanakpur**) வட இந்தியாவின் உத்தராகண்ட் மாநிலத்தின் குமாவுன் கோட்டத்தில் அமைந்த சம்பாவத் மாவட்டத்தில் சாரதா ஆற்றின் கரையில் அமைந்த நகரம் ஆகும். இந்நகரம் இந்திய-நேபாள எல்லையில் அமைந்துள்ளது. தில்லி-பஞ்சாப் நகரங்களை இணைக்கும் தேசிய நெடுஞ்சாலை 9 தனக்பூர் வழியாகச் செல்கிறது.  
கயிலை மலை-மானசரோவர் புனித யாத்திரை மேற்கொள்பவர்கள் தனக்பூரிலிருந்து, தார்ச்சுலா-லிபுலேக் சாலை வழியாக செல்வது எளிதாகிறது. இந்நகரம் இமயமலையில் 255 மீட்டர் உயரத்தில் உள்ளது.
# தனக்பூர்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, தனக்பூர் நகரத்தின் மக்கள்தொகை 80,580 ஆகும். அதில் ஆண்கள் 52.5% மற்றும் பெண்கள் 47.5% ஆக உள்ளனர். மக்கள்தொகையில் 6 வயதிற்குட்பட்டோர் 12.68% ஆகவுள்ளனர்.மக்கள் தொகையில் இந்துக்கள் 80.32%, இசுலாமியர் 18.22% மற்றும் பிறர் 1.46% ஆகவுள்ளனர்.
# தனக்பூர்

## போக்குவரத்து

### வானூர்தி நிலையம்

தனக்பூர் நகரம் அருகே 65 கி.மீ. தொலைவில் அமைந்த வானூர்தி நிலையம் பந்த்நகர் வானூர்தி நிலையம் ஆகும்.
# தனக்பூர்

## இருப்புப் பாதை

தனக்பூர் தொடருந்து நிலையம் மேற்கு இந்தியா மற்றும் கிழக்கு இந்தியாவின் நகரங்களுடன் இணைக்கிறது. இதனருகில் அமைந்த சந்திப்பு தொடருந்து நிலையம் 63 கி.மீ. தொலைவில் உள்ள உத்தரப் பிரதேச மாநிலத்தின் பிலிபத் சந்திப்பு தொடருந்து நிலையம் ஆகும்.
# Module:Medical cases chart/i18n

local p = {}  
p = {
['ta'] = {
['m'] = {
['jan'] = 'சன',
['feb'] = 'பிப்',
['mar'] = 'மார்ச்',
['apr'] = 'ஏப்',
['may'] = 'மே',
['jun'] = 'சூன்',
['jul'] = 'சூலை',
['aug'] = 'ஆக',
['sep'] = 'செப்',
['oct'] = 'அக்',
['nov'] = 'நவ',
['dec'] = 'திச'
},  
['toggleRange'] = '$m $s–$e', -- $m in month name, $s is start date, $e is end date
['toggleSingleDate'] = '$m $s', -- $m in month name, $s date
['lastDays'] = 'கடந்த %d நாட்கள்', -- %d is number of days
['invalidTime'] = 'பிழை: தவறான தேதி.',
['na'] = 'n.a.',
['='] = '=',
['casesIn'] = 'தொற்றுகள் -',
['date'] = 'தேதி',
['noOfCases'] = '&#35; மொத்தத் தொற்றுகள்',
['noOfDeaths'] = '&#35; இறப்புகள்',
['noOfDeaths2'] = '# இறப்புகள்',
['recoveries'] = 'உடல்நலம் தேறியவர்கள்',
['activeCases'] = 'சிகிச்சை பெறுவோர்',
['the_'] = '',
['_data'] = ' தரவுகள்',
['_medicalCasesChart'] = ' அட்டவணை',
['deaths'] = 'இறப்புகள்',
['lastXDays'] = 'கடந்த&nbsp;%d&nbsp;நாட்கள்' -- %d is the number of days
}
}  
return p
# சபா. குகதாஸ்

**சபா. குகதாஸ்** (*saba.kugathas*, பிறப்பு: ஆகத்து 08, 1980) இலங்கைத் தமிழ் அரசியல்வாதியும் முன்னாள் வடமாகாண சபை உறுப்பினரும் ஆவார்.
# சபா. குகதாஸ்

## அரசியலில்

2013 ஆம் ஆண்டு நடைபெற்ற வட மாகாணசபைத் தேர்தலில் தமிழீழ விடுதலை இயக்கம் சார்பாக தமிழ்த் தேசியக் கூட்டமைப்பில் யாழ் மாவட்டத்தில் போட்டியிட்டு வாக்குப் போதாமையால் வடமாகாண சபை உறுப்பினராகத் தெரிவு செய்யப்படவில்லை. பின்னர் வடமாகாண சபை உறுப்பினராகவிருந்த இம்மானுவேல் ஆர்னோல்ட் 2017 ஆம் ஆண்டு யாழ் மாநகர முதல்வராகத் தெரிவு செய்யப்பட்டதைத் தொடர்ந்து அவரின் வெற்றிடத்திற்கு, சபா. குகதாசிற்கு வடமாகாண சபை உறுப்பினராகும் வாய்ப்பு கிடைத்தது. 2018 ஆம் ஆண்டு அவைத்தலைவர் சி. வி. கே. சிவஞானத்தின் முன்னிலையில் வடமாகாண சபை உறுப்பினராக சேர்ந்து கொண்டார்.
# சபா. குகதாஸ்

## தேர்தல் வரலாறு

| 2013 மாகாணசபை | யாழ்ப்பாண மாவட்டம் | ததேகூ | align= | **தேர்ந்தெடுக்கப்பட்டார்** | } |
| --- | --- | --- | --- | --- | --- |
# குறளரசு ஜெயபாரதி

**குறளரசு ஜெயபாரதி** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். திராவிட மக்கள் காங்கிரஸ் கட்சியின் நிறுவனர் ஆவர். அகில இந்திய காங்கிரஸ் உறுப்பினர் பதவியிலும் இருந்தவர் குறளரசு ஜெயபாரதி; தங்கபாலுவின் தீவிர ஆதரவாளர். சென்னை மாநகராட்சி கவுன்சிலராக பணியாற்றியவர். திருவொற்றியூர் சட்டமன்றத் தொகுதி தொகுதியில் இருந்து 1984 ஆம் ஆண்டு சட்டசபைக்கு தேர்வு செய்யப்பட்டார்
# சிந்தாமோனி தோபா

**சிந்தாமோனி தோபா** (*Chintamoni Dhoba*) (இறப்பு: பொ.ச 1300), இந்தியாவின் மேற்கு வங்காளத்திலுள்ள தல்பூம் பிராந்தியத்தின் ஆட்சியாளராக இருந்தார். அம்பிகாநகரில் (தற்போது பாங்குரா) தலைநகரை நிறுவினார். சிந்தாமோனி தோபி இனத்தைச் சேர்ந்தவர். இந்த பர்கானாக்களில் பயன்படுத்தப்படும் 'பை' அல்லது தானிய அளவு 'சிந்தமோன் பை' என்று அழைக்கப்பட்டது.  
இவரது ஆட்சி குறுகிய காலத்திற்கே இருந்தது, பின்னர், இவரது இராச்சியம் இராசத்தானில் இருந்து தார் பர்மர் குலத்தின் ஜகன்னாத் தேவ் என்பவரால் இணைக்கப்பட்டது. இவரது குடும்பம் 700 ஆண்டுகள் இப்பகுதியை ஆட்சி செய்தது.
# கலப்புக் கோட்டுரு

திசையற்ற மற்றும் திசையுள்ள விளிம்புகளைக் கொண்ட கோட்டுருவானது **கலப்புக் கோட்டுரு** (*mixed graph*) என அழைக்கப்படும். படத்திலுள்ள கலப்புக் கோட்டுருவின் மூன்று விளிம்புகளில் இரண்டு திசை விளிம்புகளாகவும் ஒன்று திசையற்ற விளிம்பாகவும் இருப்பதைக் காணலாம்.
# கலப்புக் கோட்டுரு

## வரையறை

கலப்புக் கோட்டுரு *G* = (*V*, *E*, *A*) என்ற மும்மையாகும். இதில்:
- <math>V</math> - முனைகளின் கணம்;
- <math>E</math> - திசையற்ற விளிம்புகளின் கணம்
- <math>A</math> - திசை விளிம்புகளின் கணம்  
கலப்புக் கோட்டுருவில் <math>u,v \in V</math> இரு அண்மை முனைகள் எனில்:
- இவ்விரு முனைகளை இணைக்கும் *திசை விளிம்பு* (directed edge) அல்லது *வில்* (arc) என்பது திசைப்போக்குடைய விளிம்பாகும். இதன் குறியீடுகள்: <math>\overrightarrow{uv}</math> அல்லது <math>(u,v)</math>. இதில் <math>u</math> வில்லின் வால்முனை; <math>v</math> தலைமுனை.
- இவ்விரு முனைகளை இணைக்கும் திசையற்ற விளிம்பு (*undirected edge*) அல்லது சுருக்கமாக விளிம்பு (edge) என்பது திசைப்போக்கற்ற விளிம்பாகும். இதன் குறியீடுகள்: <math>uv</math> or <math>[u,v]</math>. விளிம்புகளால் இணைக்கப்படும் முனைகள் ஒவ்வொன்றுக்கும் வெவ்வேறு நிறங்கள் தரப்பட வேண்டும். அளிக்கப்படும் நிறங்கள் முதல் வரையான எண்களால் குறிக்கப்பட வேண்டும். ஒரு திசை விளிம்பில் அதன் வால்முனைக்கு அளிக்கப்படும் எண் அதன் தலைமுனைக்கு அளிக்கப்படும் எண்ணைவிட சிறியதாக இருக்குமாறு கலப்புக் கோட்டுவை நிறந்தீட்ட வேண்டும்.
# கலப்புக் கோட்டுரு

## வரையறை

### எடுத்துக்காட்டு

அருகிலுள்ள படத்தில் ஒரு கலப்புக் கோட்டுருவின் முனைகளுக்கு எண்கள் தரப்பட்டு நிறந்தீட்டப்பட்டுள்ளது. இக்கோட்டுருவிற்கு நிறந்தீட்ட எடுத்துக்கொள்ளப்பட்ட எண்கள் <math>\{1,2,3\}</math>. <math>u</math> மற்றும் <math>v</math> முனைகள் விளிம்பால் இணைக்கப்பட்டிருப்பதால் அவற்றுக்கு மாறுபட்ட நிறங்கள் அல்லது எண்கள் அளிக்கப்பட வேண்டும். அவற்றுக்கு முறையே 1, 2 என்ற எண்கள் அளிக்கப்பட்டுள்ளன. <math>v</math> மற்றும் <math>w</math> இரண்டும் ஒரு வில்லால் இணைக்கப்பட்டுள்ளன. எனவே வால் முனைக்கு (<math>v</math>) சிறிய எண்ணும் தலைமுனைக்கு (<math>w</math>) பெரிய எண்ணும் அளிக்கப்பட வேண்டும். <math>v,</math> <math>w</math> இரண்டுக்கும் முறையே 2, 3 என்ற எண்கள் அளிக்கப்பட்டுள்ளன.
# கலப்புக் கோட்டுரு

## வரையறை

### நிறந்தீட்டல் இருத்தல்

ஒரு கலப்புக் கோட்டுருவை நிறந்தீட்ட முடியலாம் அல்லது முடியாமலும் இருக்கலாம். ஒரு கலப்புக் கோட்டுருவில் திசையுள்ள சுழற்சிகள் இல்லாமல் இருந்தால் மட்டுமே அக்கோட்டுருவிற்கு k-நிறந்தீட்டல் இருக்கும். அவ்வாறு ஒரு k-நிறந்தீட்டல் இருக்கும்பட்சத்தில் அக்கலப்புக் கோட்டுருவை முறையாக நிறந்தீட்டத் தேவைப்படும் k இன் மிகச்சிறிய மதிப்பு, கோட்டுருவின் நிற எண் எனப்படும். நிற எண்ணின் குறியீடு <math>\chi(G)</math> ஆகும். முறையாக k-நிறந்தீட்டக்கூடிய எண்ணிக்கையை k இன் பல்லுறுப்புக்கோவைச் சார்பாகக் காணலாம். இப்பல்லுறுப்புக்கோவை அக்கலப்புக் கோட்டுருவின் "நிறப் பல்லுறுப்புக்கோவை" என்றழைக்கப்படும்; இதன் குறியீடு <math>\chi_G(k)</math> ஆகும்.
# வெ. இரகுநாத ராவ்

திவான் பகதூர் **ராய் இரகுநாத ராவ் (Rai Raghunatha Rao)** (1831 பிப்ரவரி 7 - 1912 மே 3 ) இவர் ஓர் இந்திய அரசு ஊழியரும், நிர்வாகியும், அரசியல்வாதியும் மற்றும் இந்திய சுதந்திர ஆர்வலரும் ஆவார். இவர் இந்தோரின் திவானாக 1875 முதல் 1880 வரை மற்றும் 1886 முதல் 1888 வரை பணியாற்றினார். இவர் இந்திய அரசியல்வாதியான சர் த. மாதவ ராவுடன் தொடர்புடையவர் .
# வெ. இரகுநாத ராவ்

## ஆரம்பகால வாழ்க்கை மற்றும் கல்வி

இரகுநாத ராவ் 1831 பிப்ரவரியில் தமிழ்நாட்டின் கும்பகோணத்தில் ஒரு முக்கிய மராத்தி தேசஸ்த் பிராமண குடும்பத்தில் பிறந்தார். திருவிதாங்கூரின் முன்னாள் திவானான ஆர்.வெங்கட ராவின் மகனும், சர் த. மாதவ ராவின் உறவினருமான இவர் பின்னர் திருவிதாங்கூர், இந்தோர் மற்றும் பரோடாவின் திவானாக பணியாற்றினார். இரகுநாத ராவ் பெங்களூரு கோட்டையில் தனது ஆரம்ப பள்ளிப்படிப்பைப் பெற்றார். மேலும், சென்னையில் உள்ள அரசு உயர்நிலைப் பள்ளியில் (இப்போது மாநிலக் கல்லூரி) தனது படிப்பை முடித்தார்.  
ராவ் தனியாக சட்டம் பயின்றார் .1856 இல் ஒரு வழக்கறிஞராக சான்றிதழ் பட்டம் பெற்றார். ஆனால் பயிற்சி செய்யவில்லை. மாறாக, சென்னை மாகாண அரசுச் சேவையில் நுழைந்தார்.
# வெ. இரகுநாத ராவ்

## சென்னை அரசுச் சேவை

இரகுநாத ராவ் மாவட்ட ஆட்சியர் அலுவலகத்தில் மொழிபெயர்ப்பாளராக தனது வாழ்க்கையைத் தொடங்கினார். தலைமை கணக்காளாராகவும், இறுதியில் சென்னை மாவட்டத் துணை ஆட்சியராகவும் உயர்ந்தார். இவர் துங்கபத்ரா திட்டத்தில் சில காலம் சிறப்பு அலுவலராக இருந்தார். ஆனால் பின்னர் திருச்சிராப்பள்ளிக்கும் பின்னர் கோயம்புத்தூர் மாவட்டங்களுக்கும் மாற்றப்பட்டார்.  
1873 ஆம் ஆண்டில், இந்தோரின் மகாராஜா இரண்டாம் துகோஜிராவ் ஓல்கரைச் சந்தித்தார். இரண்டு ஆண்டுகளுக்குப் பிறகு, ஓல்கர், இவரிடம் சிறப்பு தீர்வு அதிகாரியாக மாநிலத்திற்கு சேவை செய்யுமாறு கேட்டுக்கொண்டார். அதே ஆண்டின் பிற்பகுதியில், ராவ் தனது உறவினர் சர் த. மாதவ ராவிற்கு பதிலாக இந்தோரின் திவானாக நியமிக்கப்பட்டார்.
# வெ. இரகுநாத ராவ்

## இந்தோரின் திவான்

1875 ஆம் ஆண்டில், இரகுநாத ராவ் இந்தோரின் திவானாக நியமிக்கப்பட்டார். இவர் தனது உறவினர் மாதவ ராவிற்குப் பிறகு பொறுப்பேற்றார். ரகுநாத ராவின் நிர்வாகத்தில் மாநிலத்தில் நீதித்துறை பதவிகளுக்கு மிகவும் தகுதியான ஆண்களைத் தேர்ந்தெடுப்பதாக பதிவு செய்யப்பட்டுள்ளது. இரகுநாத ராவ் 1880 இல் சென்னைக்குத் திரும்பினார். பின்னர், 1886 இல் இந்தோருக்கு மீண்டும் சென்று இரண்டு வருடங்கள் பணியாற்றினார்.
# வெ. இரகுநாத ராவ்

## சமூக வாழ்க்கை

சென்னை மகாஜன சபை மற்றும் இந்திய தேசிய காங்கிரசின் நிறுவனர்களில் இரகுநாத ராவும் ஒருவராக இருந்தார். இந்திய தேசிய சமூக மாநாடு, முதன்முதலில் சென்னையில் உள்ள இரகுநாத ராவின் வீட்டில் 1887 திசம்பரில் ஆரம்பிக்கப்பட்டது. மாநாட்டிற்கு சர் த. மாதவ ராவ் தலைமை தாங்கினார்.  
கிருட்டிணரின் சிலை ஒன்று 1913 ஆம் ஆண்டில் கும்பகோணத்தில் நிறுவப்பட்டு இரகுநாத ராவிற்கு அர்ப்பணிக்கப்பட்டது.
# இரகுபதி வெங்கடரத்தினம் நாயுடு

திவான் பகதூர் **சர் ரகுபதி வெங்கடரத்தினம் நாயுடு (Sir Raghupathi Venkataratnam Naidu)** (1862 அக்டோபர் 1 - 1939 மே 26) இவர் ஓர் இந்திய சமூக சீர்திருத்தவாதி ஆவார். இவர் இந்தியாவில் ஆந்திராவின் மச்சிலிபட்ணத்தைச் சேர்ந்தவர். இவரது தந்தை அப்பையா நாயுடு சென்னை இராணுவத்தில் சுபேதராக பணியாற்றினார். இவர்களது முன்னோர்கள் சென்னை இராணுவம் மற்றும் கிழக்கிந்திய நிறுவனத்தின் இராணுவத்தில் வீரர்களாகப் பணியாற்றினர். இவர் வீரசேலிங்கத்தின் சீடராக இருந்தார். மேலும் "இவருடைய நாளின் மிக சக்திவாய்ந்த சொற்பொழிவாளர்" என்று வர்ணிக்கப்பட்டார்.
# இரகுபதி வெங்கடரத்தினம் நாயுடு

## சமூக சீர்திருத்தங்கள்

இரகுபதி வெங்கடரத்தினம் நாயுடு 1862 அக்டோபர் 1 ஆம் தேதி மச்சிலிபட்ணத்தில் ஒரு பிரபலமான தெலகா நாயுடு குடும்பத்தில் பிறந்தார். இவரது தந்தை, ரகுபதி அப்பையா நாயுடு இராணுவத்தில் சுபேதாராக பணியாற்றியதால் சந்திரபூரில் வாழ்ந்து வந்தர். இது இவருக்கு இந்தி, உருது, பாரசீக மொழிகளைப் பற்றிய அறிவைப் பெற உதவியது. தனது தந்தை ஐதராபாத்துக்கு மாற்றப்பட்டபோது அங்குள்ள நிசாம் உயர்நிலைப் பள்ளியில் தனது தனது கல்வியைத் தொடர்ந்தார். பின்னர் சென்னை கிறித்துவக் கல்லூரியில் பட்டம் பெற்றார். சென்னைப் பல்கலைக்கழகத்தில் முதுகலைப் பட்டத்தியும் பெற்றார்.  
இவர் நேர்மையான குடிமக்களாக மக்களைப் பயிற்றுவிப்பதற்காக 1891 இல் சமூக தூய்மை சங்கத்தை நிறுவினார்.
# இரகுபதி வெங்கடரத்தினம் நாயுடு

## தீண்டாமை ஒழிப்பு

தீண்டாமை ஒழிப்பு மற்றும் அரிசன மக்களின் முன்னேற்றத்திற்காக இவர் பணியாற்றினார். காக்கிநாடாவில் அரிசன சிறுவர் சிறுமிகளுக்காக ஒரு அனாதை இல்லம் மற்றும் விடுதி ஒன்றை நிறுவினார்.  
ஆந்திராவில் "தேவதசி முறையினை" (கோயில்களுக்கு பெண்கள் அர்ப்பணிக்கப்பட்டவர்கள் மற்றும் காலப்போக்கில் விபச்சாரிகளைப் போலவே நடத்தப்பட்டவர்கள்) ஒழிக்க இவர் பாடுபட்டார். மேலும் இதில் கணிசமான அளவிற்கு வெற்றியும் பெற்றார்.  
இவர் விதவை மறுமணங்களை ஊக்குவித்தார். மேலும் பெண்களின் கல்வியையும் ஊக்குவித்தார்.
# இரகுபதி வெங்கடரத்தினம் நாயுடு

## பிரம்ம சமாஜம்

தீவிர பிரம்மமாக இருந்த இவர் ஆந்திராவில் பிரம்ம இயக்கத்தை ஊக்குவித்தார். பிரம்ம சமாஜம் இவருக்கு "பிரம்மரிஷி" என்ற பட்டத்தை வழங்கி கௌரவித்தது.  
மேற்கூறிய அனைத்து சமூக சீர்திருத்தங்களும் கந்துகூரி வீரசேலிங்கத்திற்கு அடுத்து இவரை ஆந்திராவின் இரண்டாவது பெரிய சமூக சீர்திருத்தவாதி என்று வர்ணிக்க வழிவகுத்தன. 1925 ஆம் ஆண்டில் இவர் சென்னைப் பல்கலைக்கழகத்தின் முதல் தேர்ந்தெடுக்கப்பட்ட துணைவேந்தரானார். இவருக்கு 1924 இல் பிரிட்டிசு அரசாங்கத்தால் ஒரு வீரத்திருத்தகை கௌரவம் வழங்கப்பட்டது.
# ஆர். வெங்கட ராவ் (நீதிபதி)

:: இதே பெயர் கொண்ட அரசியல்வாதி/திவானைப் பற்றி அறிய, ஆர். வெங்கட ராவ் என்ற பக்கத்தைப் பார்க்க.  
**ஆர்.வெங்கட ராவ்** (*R. Venkata Rao*), இவர் வங்காளத்தின் தேசிய சட்டப் பள்ளிப் பல்கலைக்கழகத்தின் முன்னாள் துணைவேந்தர் ஆவார்.
# ஆர். வெங்கட ராவ் (நீதிபதி)

## தொழில்

ஆந்திர பல்கலைக்கழக சட்ட பீடத்தில் 31 ஆண்டுகள் பல்வேறு திறன்களில் பணியாற்றியுள்ளார். 1997-2009 வரை குற்றவியல் நீதி ஆந்திர பல்கலைக்கழக மைய இயக்குநராக இருந்தார். விவேகானந்தா சட்ட மற்றும் சட்ட ஆய்வுகள் மற்றும் ஆங்கில விவேகானந்தா பள்ளிகளின் தலைவராக நியமிக்கப்படுவதற்கு முன்பு, பெங்களூரு தேசிய சட்டப் பள்ளி பல்கலைக்கழகத்தின் துணைவேந்தராக 10 ஆண்டுகள், 2 மாதங்கள் மற்றும் 21 நாட்கள் பணியாற்றினார்.
# சிறீகுமார் வர்மா

**ஸ்ரீகுமார் வர்மா (Shreekumar Varma)** இவர் ஓர் இந்திய எழுத்தாளரும், நாடக ஆசிரியரும், செய்தித்தாள் கட்டுரையாளரும் மற்றும் கவிஞரும் ஆவார். இவர், *லேமென்ட் ஆஃப் மோகினி* (பெங்குயின், 2000), *மரியா`ஸ் ரூம்* (ஹார்பர் காலின்ஸ், 2010) மற்றும் *கிப்ளிங்ஸ் டாட்டர்* (ஆங்கிலோஇங்க், 2018), குழந்தைகள் புத்தகமான *டெவில்ஸ் கார்டன் : டேல்ஸ் ஆஃப் பப்புடோம்* (பஃபின், 2006), *தி மேஜிக் ஸ்டோர் ஆஃப் நு-சாம்-வு* (பஃபின், 2009), *பழசி ராஜா: தி ராயல் ரெபெல்* (மேக்மில்லன், 1997) போன்ற புதினங்களுக்காக நன்கு அறியப்படுகிறார். மேலும் இவர் எழுதிய நாடகங்கள், *பைவ் அன்ட் அதர்ஸ் பிளே*, *மிட்நைட் ஹோட்டல் &அன்ட் அதர்ஸ் பிளே*, (தலா மூன்று நாடகங்களின் தொகுப்புகள், இரண்டுமே ஆதிசக்ரித் வெளியிட்டது, 2019) என்பதாகும்.
# சிறீகுமார் வர்மா

## சுயசரிதை

இவர் 1955 இல் திருவனந்தபுரத்தின் பூஜாபுராவின் சேட்டல்மந்து அரண்மனையில் பிறந்தார். இவரது நான்கு வயதில், இவரது பெற்றோர் கேரளாவை விட்டு வெளியேறி சென்னையில் குடியேறினர். இவர் *குட் ஷெப்பர்ட் கான்வென்ட்*, சென்னை கிறுத்துவக் கல்லூரி உயர்நிலைப் பள்ளி], சென்னைக் கிறித்துவக் கல்லூரி ஆகியவற்றில் படித்தார். அங்கிருந்து ஆங்கில இலக்கியத்தில் முதுகலையும் தத்துவத்தில் முனைவர் பட்டத்தினையும் முடித்தார். பவன் இதழியல் கல்லூரியில் இதழியலும், பொதுஜனத் தொடர்பில் ஒரு பாடத்தையும் செய்தார். பள்ளி நாடகங்களிலும் கல்லூரியில் நாடகங்களிலும் பங்கேற்ற இவர், அகில இந்திய வானொலியில் நிகழ்ச்சிகளிலும் பங்கேற்றார். முமபையில் இந்தியன் எக்ஸ்பிரசு மற்றும் திரைத்துறை இதழில் (சினிமா டுடே என பெயர் மாற்றப்பட்டது) பணியாற்றினார். மீண்டும் சென்னையில், அவர் ட்ரைடென்ட் என்ற பெயரில் ஒரு பத்திரிகையைத் வெளியிட்டார். மேலும் ஒரு அச்சகமும் ஒரு வெளியீட்டு படைப்பு பயிற்சி பிரிவுடன் தொடர்பிலிருந்தார். பின்னர், சென்னை கிருந்த்துவக் கிறிஸ்தவ கல்லூரியில் ஆங்கில இலக்கியமும் பத்திரிகையும் கற்பித்தார். 13 ஆண்டுகளாக சென்னை கணிதவியல் கழகத்த்தில் ஆங்கிலம் கற்பித்தார். இவர் ஒரு பட்டய உறுப்பினராகவும், சென்னை தென்மேற்கு அரிமா சங்கத்தின் தலைவராகவும் இருந்தார். இவரது தாயார், மறைந்த கார்த்திகை திருநாள் இந்திரா பாய் (1926-2017), திருவிதாங்கூர் அரச குடும்பத்தைச் சேர்ந்தவராவார். இவரது தந்தை, மறைந்த கிளிமானூர் கேரள வர்மா, ஒரு வழக்கறிஞரும், தொழிலதிபரும், கவிஞரும், நாவலாசிரியரும், மொழிபெயர்ப்பாளருமாவார். மேலும் இவர், திருவிதாங்கூரின் கடைசி ஆளும் மகாராணி, சேது லட்சுமி பாய், கலைஞர் ராஜா ரவி வர்மா ஆகியோரின் பேரனும் ஆவார். இவர், மூலம் திருநாள் ராம வர்மா, ரேவதி திருநாள் பாலகோபால் வர்மா ஆகியோருக்குப் பிறகு திருவிதாங்கூர் அரச குடும்பத்தின் மூத்த உறுப்பினர் ஆவார்.  
இவர் தனது மனைவி கீதாவுடன் சென்னையில் வசித்து வருகிறார். மேலும் முழுநேர எழுத்தாளராக இருக்கிறார். இவருக்கு விநாயக் வர்மா, கார்த்திக் வர்மா என்ற இரண்டு மகன்களும், உள்ளனர். இவர் கலைஞர் ருக்மிணி வர்மாவின் உறவினராவார்.
# கேரள வர்மா வல்லிய கோயி தம்புரான்

லட்சுமிபுரம் அரண்மனையில் இருக்கும் கேரள வர்மா வல்லிய கோயி தம்புரானின் உருவப்படம்]]
**கேரள வர்மா வல்லிய கோயி தம்புரான் (Kerala Varma Valiya Koyi Thampuran)** (1845 பிப்ரவரி 19 - 1914 செப்டம்பர் 22) **கேரள வர்மா** என்றும் அழைக்கப்பட்ட இவர், மலையாள மொழிக் கவிஞரும் மொழிபெயர்ப்பாளரும் ஆவார். இவர் இந்திய மாநிலமான கேரளாவிலிருந்து ஆங்கிலம், சமசுகிருதம் ஆகிய இரண்டிலும் சமமான புலமையைக் கொண்டிருந்தார். இவர் மலபாரின் முந்தைய பரப்பநாட்டு அரச குடும்பத்தின் ஒரு அங்கமாக இருந்தார். இவர் கேரளாவின் காளிதாசர் என்றும் அழைக்கப்படுகிறார்.  
கேரள வர்மா "19ஆம் நூற்றாண்டில் கேரளாவில் ஒரு மகத்தான மறுமலர்ச்சியின் உருவம்" என்றும், "பூர்வீக செல்வாக்கை உணர்வுபூர்வமாகவும் வேண்டுமென்றே உள்வாங்கவும் கொண்டாடவும் தொடங்கிய முக்கிய எழுத்தாளர்களில் முதன்மையானவர்" என்று அழைக்கப்படுகிறார். கவிதை, நாடகம், உரைநடை ஆகியவற்றில் பூர்வீக சமசுகிருதக் கூறுகளுடன் இணைந்து தேர்ந்தெடுக்கப்பட்ட மேற்கத்திய தாக்கங்களை உள்வாங்கி மலையாள இலக்கியத்தை மீண்டும் உயிர்ப்பிக்க இவர் வாதிட்டார்.